Document ID: 32009D0368

KOMISIJAS LĒMUMS
(2009. gada 4. maijs),
ar ko 2009/2010. tirdzniecības gadam nosaka piešķiramā dažādošanas atbalsta un papildu dažādošanas atbalsta summas saskaņā ar Kopienas pagaidu shēmu cukura rūpniecības restrukturizācijai
(izziņots ar dokumenta numuru C(2009) 3158)
(Autentisks ir tikai teksts spāņu valodā)
(2009/368/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 20. februāra Regulu (EK) Nr. 320/2006, ar ko nosaka pagaidu shēmu cukura rūpniecības restrukturizācijai Kopienā un groza Regulu (EK) Nr. 1290/2005 par kopējās lauksaimniecības politikas finansēšanu (1),
ņemot vērā Komisijas 2006. gada 27. jūnija Regulu (EK) Nr. 968/2006, ar kuru nosaka sīki izstrādātus noteikumus, lai īstenotu Padomes Regulu (EK) Nr. 320/2006, ar ko nosaka pagaidu shēmu cukura rūpniecības restrukturizācijai Kopienā (2), un jo īpaši tās 13. panta 1. punktu,
tā kā:
(1)
Komisijai jānosaka summas, kas tiks piešķirtas katrai dalībvalstij atbalstam dažādošanas pasākumiem reģionos, kas noteikts Regulas (EK) Nr. 320/2006 6. pantā un papildu dažādošanas atbalstam, kas noteikts minētās regulas 7. pantā.
(2)
Dažādošanas atbalsta un papildu dažādošanas atbalsta summas aprēķina, izmantojot attiecīgajās dalībvalstīs 2009./2010. tirdzniecības gadā atteikto cukura kvotas tonnu skaitu, kā paredzēts Regulas (EK) Nr. 968/2006 13. panta 2. punktā,
IR PIEŅĒMUSI ŠO LĒMUMU.
1. pants
Šā lēmuma pielikumā norādītas Regulas (EK) Nr. 320/2006 attiecīgi 6. un 7. pantā katrai attiecīgajai dalībvalstij paredzētās dažādošanas atbalsta un papildu dažādošanas atbalsta summas, kas noteiktas, ņemot vērā 2009./2010. tirdzniecības gadā atteiktās kvotas.
2. pants
Šis lēmums ir adresēts Spānijas Karalistei.
Briselē, 2009. gada 4. maijā

Labels: 17
19
7
18
15